khistorydata/jeongjo-sjw-relations huggingface dataset:
정조 2년 · 강
召見整理使具允鈺。兵判李徽之于誠正閣。
정조 2년 · 목
予曰。整理使進前。予曰。高陽宿所處修理。幾何爲之云。而果無未及之患耶。允鈺曰。今明似當盡爲修理云矣。予曰。卿先爲下去。凡百擧行。從便指揮。而設帳等事。亦因地形爲之好矣。　昭寧園。則齋室大門內。略設布帳。豫爲分付於排設房可也。予謂兵判曰。頃下大閱儀注。正書以來乎。徽之曰。未及正書矣。予曰。儀注節目。各營將校輩。皆能締得乎。徽之曰。凡百擧行。比前省略故。將敎輩皆以爲便好矣。予曰。注書出去。儀注雖未正書。本草先爲持入。予曰。大閱節目。如是然後。可謂得體矣。自古閱武之規。皆如此矣。徽之曰。近來閱武謄錄。極爲煩瑣。無異於各營習陣。今此整正者。誠爲得體矣。予曰。然矣。書入後更當消詳矣。徽之曰。今此　陵幸時。左右捕將皆爲隨駕。何以爲之乎。予曰。然則以左捕將兼察。徽之曰。左捕將李邦一。方帶訓局中軍。中軍則分付訓局。請代領隨駕。從之。徽之曰。在前　陵幸時。闕門開閉。稟定擧行矣。今番則以何門開閉乎。予曰。還宮前。只敦化門丹鳳門金虎門開閉可也。
정조 2년 · 강
命尹冕東疏中先後廂回啓。明朝草記爲之。
정조 2년 · 목
敎曰。尹冕東上疏。從當下批。而今方啓下疏中。有先後廂之語。動駕前當爲回啓。明日早朝。以草記爲之事分付。
정조 2년 · 강
掌令尹行晉疏陳避嫌乞削。仍懲討。賜批。
정조 2년 · 목
疏略曰。臣於向來。忝叨是職。陳合辭之籲。而兪音終靳。致使逆魁。尙今偃息。此臣不職之罪也。畢竟去就失當。誨責備摯。至被譴削之典。今何敢以時曰之稍久。爲晏然蹲據之計哉。乞削臣職。臣方乞免不暇贅他。而噫嘻。國家亂逆何限。至于量翼★(金+奕)三賊而極矣。究其根柢則龜柱也。窩窟則龜柱也。臣謂拿鞫正法。斷不可已也。後樂則渠以翼賊之同産。凶疏逆謀。固應爛熳參涉。而旋卽生出。罪止應坐。揆以獄體。失之太恕。鳴遠則參涉於若淵冤死之說。綢繆於罔測不道之語。旣登於道臣密啓。則特以狐雛腐鼠。有所容貸。失之太寬。至於昌鼎範聖。則俱以逆族凶黨。情跡綻露。旣盡納供。則不置肆市之律。處有減死之命。竝更鞫得情。依律處斷宜矣。全用曠蕩之典。未及究竟。遽然疏釋者。安在其絕禍根杜亂萌之義哉。伏願更加留神焉。批以。所陳當留意。爾其勿辭察職。
정조 2년 · 강
前持平洪秉聖上疏請改名。批下該曹稟處。
정조 2년 · 목
疏略曰。第無前凶逆。不幸又出於臣之同宗。痛惋之心。有倍他人。而量賊之子秉成。實與臣名。字音相似。與之同行。臣之名字。決不容一時仍舊。改以秉一。名添朝籍。不敢擅改。乞命有司。許臣改名。批以。疏辭下該曹稟處。
정조 2년 · 강
江原監司李亨逵上疏引罪乞遞。賜批。
정조 2년 · 목
疏略曰。臣頃上引罪之章。及奉聖批。有勿辭莅藩者。臣非不欲更籲血懇。而分義是懼。趑趄未敢。惟望公議之速發。果有大僚請罷。而特下問備。自顧負犯。匪罪伊榮。噫。臣罪臣自知之。在公法無倖逭之理。在私分有必之義。不戢褊裨。前後一也。而前道臣獨被重勘。臣則職名自如。同罪異罰。不但臣心之不安。綜核之政。恐未知其得當。乞垂諒察。早賜勘處。批以。本事卿果有不審之失。然方面重任。不可輕遞。勿辭欽哉。
정조 2년 · 강
大司憲金魯鎭上疏討逆。仍請張志恒竄配。賜批。
정조 2년 · 목
疏略曰。臣向叨見職。情地難安。惟日訟愆。伊後申熤言事之章。尹冕東陳弊之疏。聲罪轉嚴。俱有譴罷之請。大僚之引免此也。諸臺之撕捱亦此也。伏乞遞職勘罪。臣方自處。不宜及他。而臣向忝金吾。參聞鞫囚之招矣。量★(金+奕)之兩條凶謀。如出一口。第念端緖已出。窩窟未破。而疏釋或遽。每多曠蕩之典。未免怙嬉之歸。海島之凶圖陰謀。輦轂之逆竪妖女。又安保其必無也。拔本塞源之道。亶在元惡巨魁之亟施王章。惟願夬從三司之請焉。今番張志恒之罪。可勝痛哉。觀其爲人。至險詭也。跡其行事。極陰譎也。罪狀彰著之後。譴黜薄勘。猶不免失之太寬。且況武將處身之道。尤宜謹畏。乃反遲徊城闉之外。略無顧忌之意。豈料其放縱驕恣。若是其無嚴也。施以竄配之典。斷不可已也。批以。首陳事。言雖切實。予亦有料量者。張志恒事。當留意。卿其勿辭察職。
정조 2년 · 강
副司直尹冕東上疏討逆。仍陳所懷。賜批。
정조 2년 · 목
疏略曰。今玆亂逆之變。又奚爲而作哉。麟謙之肉未塞。而述能又作。述能之血未乾。而三賊又作。臣於是竊歎者。觀之臺臣所論龜柱之窩窟根柢。昌鼎之倀鬼技黨。後樂爲妖弟之親兄。範聖卽群逆之同情。鳴遠之至登道臣密啓。柱寬之緊出兇賊所招者。以靳允爲批。安有如此討逆之法乎。伏乞。竝允諸請。而一斷以法。毋爲養賊遺患焉。噫。湖西一域。卽三百年忠賢故邦。而今乃有如此亂逆之輩。出於其間。量★(金+奕)之外。又未知幾箇量★(金+奕)。接迹而起。寧不懼哉。且彼湖南。則衣冠所萃。而顧亦爲趾述鄕里。想必有餘染薰襲者也。嶺南鄒魯之鄕。不幸爲道顯應元胚胎之地。心述臭味。亦必有關通。而加以逆種逆產之布徧沿海。何計之不生。何事之不圖乎。惜乎三南之地。本皆君子之鄕。而其間不復知國是之爲何如。臣節之爲何如。臣所云甚大至切之憂也。臣敢以三言獻焉。其首曰諴小民其次曰牖昏俗。其次曰戢奸宄。先之以德惠。以結小民。次之以曉譬。以警昏俗。激勵褒觀之後。雖日事糾察之政。但無憑藉橫侵之患。則州閭晏如。而獨其奸宄之徒。無所容足矣。臣又有區區憂慮。竝此尾陳焉。　陵園行幸回鑾之期。必費數三日子。其所以捧御扈衛之節。尤當如何。而行在沿途之時。宿衛軍兵之反不如先後廂。以至攔後淸道。無嚴莫甚。今此扈行之制。克改前日之習。專以宿衛歸重。伏願特命掌戎之臣。預爲講確。毋敢如前疏虞焉。禁衛一營之卒。獨當宿衛。未免單薄之慮。臣謂三軍門中。抄出精狀。環宮增堡。內外相守。而掖屬掖隸之中。更爲搜括。來歷不明。狀貌不類者。一竝汰去。以盡肅淸之道焉。批以。有懷畢陳。予用嘉乃疏辭。卽令廟堂稟處。
정조 2년 · 강
汰宣傳官吳徹常蔡顯九。
정조 2년 · 목
敎曰。宣傳官昨日旣命早朝待令。則信箭標信。何等嚴重。而屢度催促。不卽待令。及其待令。擧措萬萬駭然。而亦不具服色。當該宣傳官吳徹常蔡顯九汰去。
정조 2년 · 강
瑞葱臺試射時。將臣以下。施賞有差。
정조 2년 · 목
敎曰。昨日瑞葱臺試射時。雖有全布。別無優劣。其中宿衛大將洪國榮。訓鍊大將具善復。守禦使洪樂性。戶曹判書具允鈺。兵曹判書李徽之。行左承旨鄭民始。矢數旣多。亦皆耦射。各大鹿皮一令。以內下者賜給。御營大將李國賢。左副承旨李義翊。各帿弓一張內下賜給。總戎使金孝大。雖不得中。旣已入參。箭竹一部內下賜給。
정조 2년 · 강
命大閱習儀除之。旗軍洗馬依例行一度。
정조 2년 · 목
敎曰。昨日左相旣奏亦甚煩弊。依　先朝大閱例。今番大閱時。習儀除之。旗軍洗馬。依　陵幸例。只行一度事。分付本寺。
정조 2년 · 강
命罪人趙得璜嚴刑得情。在囚各人竝放送。
정조 2년 · 목
敎曰。全羅道按覈御史狀啓。雖已啓下。該道似難擅便。罪人趙得璜。端緖旣就。更加嚴刑。期於得情。其餘在囚各人。一竝放送。或有未就捕者。亦爲勿問事。卽爲回諭于御史及監司處。
정조 2년 · 강
命宿衛率兵大將春塘臺點閱。
정조 2년 · 목
敎曰。其在重宿衛之道。宜有點閱率兵之擧。今日申後。宿衛大將春塘臺點閱事分付。
정조 2년 · 강
以洪樂性爲分內局提調。口傳也。
정조 2년 · 목
敎曰。副提調持調脾白朮散入侍。○予曰。宿衛所管軍兵。皆已聚會乎。國榮曰。靑陽門外待令矣。予曰。卿卽詣春塘臺點閱。
정조 2년 · 강
命守宮大將。所率軍士點閱後許入。
정조 2년 · 목
敎曰。　陵幸時。闕內守宮大將所率軍士。今日申後。從事官率領點閱於宿衛所後許入。
정조 2년 · 강
左右捕廳。以罪人李益馨崔雲擧。今已捉來啓。
정조 2년 · 목
敎曰。副提調持調脾白朮散入侍。○予曰。　璿源殿展拜後當出宮。依　先朝故事。當出萬安門。以此分付。初嚴爲之。
정조 2년 · 강
詣　明陵親祭。　翼陵　敬陵展拜。詣高陽郡宿所。
정조 2년 · 목
具戎服由萬安門。出仁政門乘馬。出崇禮門。予謂兵房承旨李義翊曰。今日日勢已晚。祗謁　明陵後。可抵高陽宿所乎。義翊曰。日力足矣。詣　明陵洞口降馬。乘輿詣齋室。改具翼善冠黲袍烏犀帶。出齋室乘輿。詣版位行四拜禮。仍詣　陵上及碑閣奉審訖。酌獻禮時至。詣盥洗位盥手。詣　神位前三上香獻酌。大祝鄭志儉 讀祝文訖。行禮如儀。詣坎位。燎祝訖。還詣版位。行四拜禮。還至紅箭門外乘輿。詣　翼陵紅箭門外降輿。詣版位行禮。仍詣　陵上及丁字閣碑閣奉審訖。乘輿詣　敬陵紅箭門外降輿。詣版位行禮。仍詣　陵上及丁字閣碑閣奉審訖。還至紅箭門外乘輿。入齋室。少間。改具戎服出齋室乘輿。出洞口乘馬。詣高陽郡降馬。乘輿詣大次。予曰。京畿監司率各務差使員入侍。京畿監司鄭尙淳。楊州牧使嚴璹。長湍府使魚錫定。高陽郡守李趾光。以次進。。予詢年事及邑弊民瘼。
정조 2년 · 목
予曰。遠　陵停行。蓋慮治道傷穀而然也。至於近陵。則本是擧動之路。且無民田犯入者。動駕雖在未穫之前。小無掣礙之事矣。國榮曰。春謁東七　陵。秋謁西五　陵。亦是次第之禮矣。予曰。今年卽昭寧園忌辰回甲也。　先大王每以戊戌于支追慕矣。今番謁　陵後。仍詣　昭寧園展拜矣。　陵幸何間爲之則爲好耶。國榮曰。今望念間爲之則好矣。予曰。　陵辛時。外邑植炬。爲弊甚多。此不可不念。予意則平明出宮。謁　陵後宿高陽。翌日拜昭寧園。還宿高陽邑。仍爲還宮無妨。卿意如何。國榮曰。植炬今若除之。則爲惠誠大矣。往還時。皆以高陽爲宿所。則事甚便好矣。予曰。討逆科當爲之乎。國榮曰。當爲慶科矣。予曰。科擧頻數。各設有弊。合設於庭試似好矣。國榮曰。合設亦無妨矣。
정조 2년 · 강
明陵　昭寧園秋展謁。命以十九日擧行。外方植炬勿待。
정조 2년 · 목
禮曹。以今秋展謁。定於何　陵。而以何間擇入啓稟。　敎以初命停行於遠　陵者。誠以令不預出。禾穀必多致損故。爲念民事而然也。今秋當拜　明陵與。　昭寧園。蓋追　先王戊戌之敎也。道路從前屢經動駕。想無掣礙之端。擇日則以望後念前擇入。又以十九日二十日爲吉云。何日定行啓稟。敎以。十九日擧行。拜　明陵後宿高陽郡。翌日拜　昭寧園。還宿高陽郡。又翌日當還都。以此知悉。日子如是分排者。不欲侵夜之意。外方植炬切勿等待事。一體知委。
정조 2년 · 강
命宿衛所將校及標下軍。每歲分兩等試才施賞。射藝規矩。二技爲之。
정조 2년 · 목
敎曰。宿衛事體。旣非等閒軍門。而軍校勤勞。又非他軍門之比。役役不下於武藝廳。則武藝有四等試射及試藝。而惟此軍校。則雖有許多使役。無聳勸之政。甚非重事體獎勤勞之意。宜有激勵之擧。此後宿衛所入直將校及前排標下軍。每歲正七月。分春夏及秋冬兩等。當依武藝廳例。以內試射時試才爲之。從入格數分等施賞。　陵幸時瑞蔥臺試射。亦依別抄例。不待下敎依例擧案。以此定式施行之意。分付宿衛所。又敎曰。兩等內試射試藝時。射則將校應試。而規矩以柳葉箭騎蒭各一廵爲之。藝則前排及標下軍應試。而規矩以鳥銃一廵及各技中。從自願二技爲之。今秋冬等試射試藝。七月旣過。以明日擧行事分付。雖內試射擧行。而宿衛大將當主試矣。入門自本所別定將校。指揮擧行。試記亦自本所修整。而不必自兵曹擧行。亦令以此分付宿衛所。
정조 2년 · 강
吏曹參議李秉模疏辭新除三銓之任。賜例批。
정조 2년 · 강
司諫呂善亨上疏懲討。賜批。
정조 2년 · 목
疏略曰。噫。變怪層生。凶逆輩出。至於今番諸賊而極矣。鞫事未及究竟。諸囚多被疏釋。此雖出於聖上好生之德。而獄體漸弛。亂賊何以懲畏。根柢何以殄絕。伏願亟加三思。俾凶徒自戢。窩窟自破焉。批以。今番鞫囚之酌處。雖涉太輕。豈無意也。爾其勿辭察職。
정조 2년 · 강
敦寧都正尹塾陳疏。無敦寧乞遞。仍懲討。賜批。
정조 2년 · 목
疏略曰。臣素無敦寧。揆以法例。有不可昌居也決矣。乞賜遞改。臣有所論列。不無出位之嫌。而目下討逆一事。卽大義理也。惟聖上少垂察焉。昨秋治賊之後。凶肚逆腸之徒。宜若更無。而梟獍之輩。今復繼起於湖中。鞫體嚴叔。臣不得其詳。而第以論之。則殿下非不嚴於誅討。而失於寬者太多。過於恕者或有。從前未拔之根柢。未破之窩窟轉成。今者諸賊。伏願懲向來之姑息。嚴今日之鋤治焉。批以。所陳當留念。疏辭下該曹稟處。
정조 2년 · 강
正言李泰永疏陳避嫌乞遞。仍懲討。賜批。
정조 2년 · 목
疏略曰。臣於本院傳啓中。李彛永事。切有私心之難安者。彛永卽臣之八寸親也。在臣親嫌。有不敢可否於停連之間。此又臣難冒之端也。乞削臣職。噫。今日合啓中。諸賊凶孼。孰非天人之共誅。而千罪萬惡。尤豈可一刻容貸。已悉於向來伏閤之啓矣。殿下只下次律之命。上下依舊相持。伏願亟賜處分。龜柱之前後罪狀。臺論亦盡臚列矣。以今番諸賊之招觀之。量翼之凶慘情犯。又莫非根柢於龜柱。則豈可使龜柱晏然假息乎。臣謂拿鞫得情。不可已也。批以。龜柱鄭致達妻事。豈無意也。爾其勿辭察職。
정조 2년 · 강
獻納李昌漢疏陳避嫌乞遞。仍懲討。賜批。
정조 2년 · 목
疏略曰。臺評峻發。譏斥備至。臣實自反。何敢尤人。召牌之下。承膺末由。乞削臣職。臣雖不以言官自居。而懲討之義。秉彛攸同。噫。龜柱之窮凶極惡。國人皆曰可殺。而幾年爭執。一例靳允。窩窟不破。無前逆變。連年層生。寧不凛然。伏願竝從三司之請。批以。所陳當留意。爾其勿辭察職。
정조 2년 · 강
持平洪履健。以父病陳疏乞遞。批許救護。
정조 2년 · 강
慶尙公忠全羅三道幼學黃景憲等三千七百三十八人。疏陳枳塞之冤。仍請齒錄庠序。賜批。
정조 2년 · 목
疏略曰。臣等偏蒙　先大王幷育之澤。實有倍於尋常士民。而沒世不敢忘者也。玆以三道齊心。千。里裹足。趨與於哭班之末。以洩如喪之哀。而且有至冤之私。敢陳沈鬱之情。伏願垂察焉。夫子續父序。天之理也。臣等則子不遂續父之理。是父子之親缺矣。臣爲君忠。人之道也。臣等則臣不展事君之誠。是君臣之義阻矣。齒爲達尊。天之爵也。臣等則老不居尊齒之列。是長幼之序斁矣。人之所以爲人者。不過是五倫而已。五倫缺一。尙不可謂人類。矧玆五倫而廢其三乎。得於天者均是人也。稟於天者均是性也。而身爲庶類。陷於倫外。抱此三大冤。百節咸冤。萬事都冤。則吁嗟悲矣。一箇庶字何其生出臣等無恨之冤也。蓋名分二字。究其本源。則是亦五倫中流出事也。夫朝廷之名分。以爵位之有級而言也。一室之名分。以嫡庶之有差而言也。爵位之分。只用於朝廷可也。嫡庶之分。只行於一室可也。奈之何臣等之名分。不但行之一室。而又爲行之於一邑之他姓。不但用之於一邑。而又爲用之於一國之衆人。黌齋家塾。莫與相隨。書院學校。未敢同錄。見擯受斥。有若禽獸之不與於人。雖有一室之等級。至於鄕黨國人。有何嚴截之分。而凌踏侮慢。若是其甚也。夫庶者。乃一室之庶。。而非一鄕一國之庶也。擧鄕凌之。通國侮之以庶。實無義理之所係。則此豈非臣等之冤乎。以中國言之。則旣非漢唐唐虞宋明之法也。以東方言之。則亦非檀君箕聖我國初之法。只緣一徐選挾憾逞私。勿敍顯職之議。轉轉成弊。防限漸固。雖文章卓越。行誼不凡。而不以士類稱之。雖武藝超郵。韜略出類。而不以將才拔之。抱負不展。志業未遂。則豈非臣等之冤乎。噫。西北初非地處之可論。湖嶺閑品。元無世德之足稱。而文淸武顯。仕籍咸通。國庠鄕序。蹤跡無礙。公卿子弟。不恥肩隨。士夫儕僚樂與齒坐。而今此臣等。顧其先世。則或豐功偉烈。銘在彝鼎。或道德文章。師範百代。而反爲所斥。以言乎國學。則巍乎上筵。太半西北之中人。而嵌然下列。皆是臣等之白頭。以言乎鄕學。則軒眉首座。滔滔閑族之妙年。而低頭末席。每每臣等之邵齡。則是何義何理也。而老老之義。奚獨行於古。而不行於今也。此豈非臣等之冤乎。噫。公私免賤者猶或拔身。吏胥者尙且騰颺。此實天地升降之理。而嗟哉。臣等。只因一番降等。以是名而傳子傳孫。將至百代千代。蹙蹙斯世。容措無地。悒悒平生。志氣摧挫。如負天地間大罪戾。而生爲無用之人。死爲飮恨之鬼。則此豈非臣等之冤乎。噫。千古庶類。何負於國也。忠臣智帥。鴻儒碩輔。亦出於庶類之中。而考諸往乘。齊之穰苴。漢之衛藿。晉之裵頠周顗桓石虔裵秀陶侃院孚曺志。隋之李圓通崔頤。唐之蘇頲杜羔李愬令狐彰杜筍鶴朱壽昌。宋之韓琦范仲淹陳瓘胡寅等諸人。俱以毋卑。咸有庶名。或將相而烜爀。或道學而師表。或勳高業盛。取重當世。或直節明藻。致位崇班。此特表表可稱之略干人耳。其餘茂寸環器。亦何可勝數乎。以我朝人物論之。向在廢痼之時。猶有柳祖訒之參議李箕男尹暵之水使及朴希賢楊萬古李知白柳時蕃之爲牧爲府。曺伸之大君師傅。鄭忠臣之參判。而略可屈指。則以古視今。通反如塞。此則不待臣等之煩陳。而想已備燭。何必覼縷乎。此非難見難知之事矣。肆惟先正臣諸賢。學究天人。源接濂洛。而請通一名。疏箚炳著。故相臣諸臣。識明經綸。功存社稷。而建議通淸。章奏懃懇。有曰。惟其有才。不問其人之門地。有曰。禁痼一名。古今天下所未有之法。足以傷天地生遂之意。有曰。王者用人。不拘門地。此天理之當然。有曰。傷人紀害天道。莫此爲甚。有曰。一名防限。初非　祖宗之定法。噫。儒臣之論。名相之章。豈非明治體不易之正論耶。　列聖朝批旨。亦皆優允。至於葵藿向日。不擇旁枝之　敎。槪可見矣。宜其朝野咸通。而只拘時議之執滯。終成枳塞之痼弊。幸賴　先大王。以仁天宏覆之德。行慈諒曠蕩之典。乃臣等之微。東西兩銓。淸宦始通。京鄕學校。齒錄無礙。繼以我殿下前後絲綸。渙汚昭誥。遵　先朝垂裕之謨。憐臣等反上落下。有名而無實。陞拔調用之意。藹然如春。臣等鼓舞歌詠矣。不意去歲秋。各道鄕人。稱以泮通。播傳其文。曰。自昨年以來。朝廷之臺望不擬。太學之齒坐已罷。又曰。列邑校院。割去衿案。沙汰任掌。使庶類不得接跡於校院。因爲藉口。起鬧生釁。引朋挈黨。群聚相謀曰。臺望不擬。則齒坐可罷。錄案可削。一紙雷飛。三南雷和。割臣等旣合之儒錄。燒臣已同之鄕案。果使臣等。不復接跡於學宮。噫。此錄此案。旣是　先朝許通之明命。而鄕人只憑一張白文。擅自毀削。非但火其錄沈其案。又從以侵害罔極。氣像愁慘。臣等騷然無樂生之心。讀書者掩卷而止。學武者抛弓而退。則穹壤至痛。孰有過於此哉。噫。臣等纔通而復塞。乍開而旋錮。冤心斗結。封章來籲。自春徂夏。露處受傷。或病死或飢泣。顚連之狀。殆難直視。噫。臣等雖微。亦是國家之養生。而有冤莫伸。半年啼號者。又豈非冤鬱之甚者乎。臣等更以目今所見。請續陳焉。近日伏見節目。則其甄拔疏通之恩。實爲感頌。臣等復何餘地之敢言乎。第其頒下之日。列邑鄕人以爲。依舊校書。則此非宦路之通請也。上而宦路未通。則下而鄕曲。渠安得通乎。且鄕學一視國學。而國學之齒坐不復。則鄕學又安得齒坐乎。夫鄕人之言。雖出於沮遏之心。而爲言者。亦可謂無據矣。若此不已。則節目雖頒。臣等之冤。必無伸暴之日矣。噫。禁限庶類。旣先聖先師之所制。又非大賢名相之所立。則此豈爲累百年不刊之關和耶。且臣等鄕曲之臣也。所願實非分外。而只冀齒錄庠序。學習人倫。將與西北中人。湖嶺閑品。同隊而比肩而已。伏乞先使首善之地。作準於八域。校院燒割之案錄。飭令如舊復整。儒鄕之任掌。命使一體無間。俾臣等衣儒冠儒。而無礙於絃誦之所。批以。爾等之七朔守闕。備陳衷曲。爾等之情事。良足苦矣。朝家之所以處爾等者。旣有頒下節目。則非不軫念也。外邑不遵朝家德意者。自當有申嚴之道矣。所請序齒等事。雖有先正之論。俱係儒林間事。其令賢關稟處。
정조 2년 · 강
持平柳誼上疏懲討。仍請新除大司諫上來下諭。賜批。
정조 2년 · 목
疏略曰。爲奴竄配罪人等。亟令王府設鞫。得情施當律。新除授大司諫李性源斯速上來事請下諭。不允。批以。交龜後自當上來。勿爲下諭。
정조 2년 · 강
命兵曹正郞趙時偉。湖南按覈御史差下。應問各人嚴覈狀啓。
정조 2년 · 목
敎曰。全羅道按覈御史差下。査事時急。明朝辭朝。又敎曰。全羅監司狀啓中云云事。應問各人。一竝上營。與御史嚴覈得情。卽爲狀啓事回諭。
정조 2년 · 강
配罪人尹昌鼎等于河東等府。
정조 2년 · 목
義禁府啓言。罪人尹昌鼎河東府。孟鳴遠慶源府定配。押送于各其配所。罪人後樂。濟州牧定配。而已爲發配於興陽縣。發遣府羅將。所到處執捉。請押送。允之。刑曹啓言。罪人範昇。穩城府定配押送。罪人★(金+奕)奴丁金八龍。竝卽嚴囚。
정조 2년 · 강
召見藥院副提調于高陽郡。
정조 2년 · 강
詣　昭寧園親祭。還詣高陽郡宿所。
정조 2년 · 목
具戎服出大次乘輿。出郡門乘馬。詣　昭寧園洞口降馬。乘輿詣齋室。改具翼善冠黲袍烏犀帶。乘輿詣紅箭門外。降輿詣版位行禮。詣　園上及碑閣奉審訖。酌獻禮時至。詣盥洗位盥手。詣　神位前三上香獻酌。大祝金憙讀祝文訖。行禮如儀。詣坎位燎祝訖。詣紅箭門外乘輿。詣　綏吉園紅箭門外降輿。詣版位行禮。仍詣　園上及碑閣奉審訖。詣紅箭門外乘輿。還大次降輿。入齋室少間。改具戎服。予曰。侍衛百官插羽。出齋室乘輿。詣洞口上馬。詣高陽郡降馬。入大次。予曰。左議政入侍。予曰。坡州事。極爲駭然矣。昨日使宣傳官摘奸坡州軍器。則軍器庫開金。初欲出給。忽又持去。不爲開庫。又以馬牌。謂之假馬牌云云。豈有如許紀綱乎。命善曰。誠極萬萬駭然矣。予曰。坡州牧使朴宗益爲先改差。其代口傳擇差。
정조 2년 · 강
以柳鎭夏爲坡州牧使。口傳也。
정조 2년 · 강
命閱武時信砲。以鼓代之。
정조 2년 · 목
左議政徐命善啓言。火包火器等屬。御前咫尺之地。終欠愼重之道。凡於號令之際。以鼓代破聲。未爲不可。此後則親臨閱武時。火器等屬。一竝除之。信砲則以鼓代之似好。請以此分付。從之。
정조 2년 · 강
自　昭寧園洞口。至崇禮門。命捧上言。
정조 2년 · 강
召見藥院副提調洪國榮于高陽郡。
정조 2년 · 목
具戎服出大次乘輿。出郡門上馬。予曰。日傘捧持。不爲擇差。京畿監司推考。予曰。坡州牧使當日辭朝。至磗石峴。予謂兵房承旨曰。觀光人甚多。且値日暮。易致蹂踏。崇禮門昭義門皆令留門。待觀光人盡入來。下鑰事分付。而今夜勿禁之意。分付巡邏營。至敦化門。予曰。宣傳官持標信。往各營勞問後解嚴。詣仁政門外降馬。乘輿由仁化門還內。
정조 2년 · 강
推校理嚴思晩。副校理金憙。修撰宋煥億黃昇源。
정조 2년 · 목
敎曰。隨駕玉堂。一竝推考。
정조 2년 · 목
予曰。中營體貌。重於都體察使。而今則便同草創。成出節目然後。凡事可成貌樣矣。國榮曰。節目成出然後。可無礙掣之端矣。予曰。節目須與訓將兵判。消詳爲之。國榮曰。今將相議爲之矣。予曰。以昨日事觀之。則軍容頗成貌樣。大閱時亦有可觀者矣。國榮曰。近來則雖習陣時。能知坐作進退之節矣。予曰。兩處題詠。卿書進。以爲揭板可也。
정조 2년 · 강
命兵判李徽之。訓將具善復入侍。
정조 2년 · 목
敎曰。兵曹判書入侍。政院以兵判來待啓稟。敎以。兵判訓將入侍。
정조 2년 · 강
迎接時壇上執事以下施賞。
정조 2년 · 목
敎曰。昨日迎接時。壇上執事行兵曹判書李徽之。中虎皮一領賜給。交戰勝捷營訓鍊大將具善復。禁衛大將洪國榮。各大豹皮一領賜給。迎接將臣守禦使洪樂性。御營大將李國賢。總戎使金孝大。禁軍別將金相玉。各小鹿皮一領賜給。又敎曰。昨日行陣時。中營執事折衝李鼎鐸。其所奏對。極爲精鍊。可謂各營之最。特爲加資。以爲勸奬之地。又敎曰。京畿監司鄭尙淳。內下弓矢依例賜給。地方官楊州牧使嚴璹。內下弓矢依例賜給。又敎曰。高陽郡守李趾光。官是地方。衙爲宿所。且凡擧行。極甚精詳。陞敍。又敎曰。昨日交戰時。獲捉人物器械軍兵。自本營施賞。依例草記事。分付訓局禁營。○敎曰。　明陵　昭寧園親祭時。 宗廟事知守僕。本　陵　園守僕及守護軍。　敬陵　翼陵守僕守護軍。參考今春　元陵行幸時例施賞。　綏吉園。則守僕如不各設。只守護軍差等施賞事分付。又敎曰。今番　陵幸時。內吹兼內吹考例施賞。龍營禁營兼內吹之駕前步行及開閉門時待令人。可謂疊役矣。令兵曹加數施賞。又敎曰。內吹賞格。自兵曹擧行。兼內吹賞格。自各其營擧行。而兼內吹之別賞。則亦自兵曹擧行事分付。
정조 2년 · 강
命差使員上來守令申飭還官。
정조 2년 · 목
敎曰秋事方殷。差使員上來守令。無論畿邑他邑。皆令申飭。當日還官事。分付吏曹畿營。
정조 2년 · 강
領議政金尙喆箚陳病狀。乞降威罰。賜批。
정조 2년 · 목
箚略曰。凡在夙夜之臣。擧效陪扈之誠。臣獨不幸有腫病。瘡口甚大。新肥未生。動作刺痛。輾轉添加。承命留都。勢無奈何。今日起居之班。竟不得趨進。廢禮至此。乞降威罰。批以。美痒爲卿悶之。卿其安心勿辭。益加善攝。遄勝復常。是所望也。
정조 2년 · 강
左議政徐命善上箚請譴。乞遞司僕提調之任。賜批。
정조 2년 · 목
箚略曰。御乘愼擇調習之政。宜不敢放忽。而昨於進鞭之際。遞有驚逸之氣。百靈所衛。雖不至銜橜。伊時驚懍之心。至今追思。餘汗浹背。臣職是攻駒。凡有咎責。理當先勘。喉院請罪。只及郞僚。董飭之政。決不當如是。俟勘之蹤。赴班無路。罪添闕禮。伏乞臣司僕提調之任。亟行刊改。批以。箚辭過且過矣。卿其安心勿辭。卽起視事焉。仍命遣史官傳諭。
정조 2년 · 목
予曰。今番　陵幸時記過人。一竝特爲蕩滌。予曰。今番　陵幸時上言。皆令限內回啓。
정조 2년 · 강
命大閱處所。以露梁定敎場。
정조 2년 · 목
兵曹。以大閱處所啓稟也。
정조 2년 · 강
命高陽宿所及齋室題詠揭板。都承旨書進。
정조 2년 · 목
敎曰。今下高陽宿所題詠及　昭寧園齋室題詠。揭板。而都承旨書進
정조 2년 · 목
敎曰。副提調持調脾白朮散入侍。○予曰。捕廳逮治者。有端緖故。將令王府推覈。而張志恒交通宦寺之情迹。又將綻露。予之委任於渠何如。渠之受國厚恩何如。而身爲大將。交通婦寺之事。其意所在。萬萬凶惡。國榮曰。渠之交通情節。旣出於渠之四寸及奴屬之口。則無可疑之端。萬萬痛駭。予曰。業欲親鞫。而端緖未盡綻露之前。事涉輕先故。姑先出付金應澤捧供矣。國榮曰。處分好矣。予曰。左承旨與行公金吾堂上入侍。
정조 2년 · 강
命守令及監司。明日辭朝。
정조 2년 · 목
敎曰。民事孔殷。未下直守令及兩南監司。皆令明日辭朝。
정조 2년 · 강
御熙政堂行晝講。知事蔡濟恭。特進官吳載純。參贊官李義翊。侍讀官金憙宋煥億。記事官鄭東浚金勉柱李信祜。宗臣安昌君璟。武臣副護軍具性五。
정조 2년 · 목
講論語。○予曰。奢則不遜。儉則固。此章甚好矣。以目今言之。外間則予未詳知。而以宮內見之。則奢莫過於此時。蓋我家家法。卽崇儉二字也。當此民窮財竭之時。奢侈日甚。百弊從生。此莫非寡人不能導率之致也。自愧自歎歉之不暇。而此非一朝一夕之可更張者。果未知何以則捄此弊源也。濟恭曰。聖敎至此。不勝欽仰矣。
정조 2년 · 강
吏曹判書金鍾秀上疏自列。乞勘當律。賜批。
정조 2년 · 목
疏略曰。昨日晝停所進鞭時。因御坐馬欠馴。以至換御他乘。臣方待罪太僕。聞來驚懍。無地自容。陪駕事重。戴罪扈還。短章自列。乞勘當律。批以。所辭太過。勿辭行公。
정조 2년 · 강
重推江原監司李亨逵。
정조 2년 · 목
敎曰。疏批旣已開釋。見今秋務方殷。況又巡事時急。則何敢一味例辭。不念民事乎。藩臣體段。不容如是。江原監司李亨逵從重推考。此上疏還下送。其令卽速發巡。擧行形止狀聞。
정조 2년 · 강
命中官全興壽拿囚。具格嚴問。金應澤供辭捧入。
정조 2년 · 목
敎曰。有推覈事。中官全興壽。令該府拿囚。具格嚴問。持草供以奏。○禁府。以罪人全興壽。願與張志遜面質。何以爲之啓稟。敎以。卽爲頭面後草供捧入。○敎曰。見中官金應澤供辭然後。明當親鞫。三更前捧供以八。
정조 2년 · 강
遞同義禁尹坊李性源。以徐浩修鄭民始代之。
정조 2년 · 목
敎曰。呈辭及在外禁府堂上。一竝改差。左尹徐浩修。行左承旨鄭民始除授。先開坐後肅拜。
정조 2년 · 강
命中官金興澤囚單催促。
정조 2년 · 목
敎曰。中官金興澤囚單子。催促入之。又敎曰。罪人囚單子。連爲摧促。又敎曰。何時下敎。而尙不知入。推考房承旨爲先從重推考。口傳敎曰。萬古豈有武將與中官綢繆之變。何時發捕。而尙今遲滯乎。
정조 2년 · 강
命罪人問目供辭。詳細捧之。
정조 2년 · 목
敎曰。罪人問目詳細爲之。罪人供辭詳細捧之。而施威嚴問。若不直招。直爲加刑。期於直招事。卽爲分付。
정조 2년 · 목
予曰。志恒之交通宦官。潛連宮人之狀。諸罪人之招。綻露無餘。今則不得不親問矣。國榮曰。渠以名將之孫。究其情狀。尤極叵測矣。予曰。掌兵之臣。旣與婦寺交通。則必有可疑之端。今日將召見大臣。備道此事。仍爲親鞫矣。國榮曰。有實無實之間。一番親問。似不可已也。予曰。昨見嶺伯狀啓。則風水之災又作。漂沒人家。壓死人命。又甚夥然。極甚慘絕矣。國榮曰。又有意外之災。嶺民想難支保。
정조 2년 · 강
召見下直監司及守令于熙政堂。慶尙監司李在簡。洪忠監司李命植。安岳郡守尹秉晢。
정조 2년 · 목
予曰。嶺南之憂。從此可忘矣。連見狀啓。年事慘歉云。下去後必盡心撫恤。毋負寄付之意也。予曰。湖西卽士夫之鄕。而近來人心不靖。爲治最難。下去後必須振刷。以至一變之地也。命植曰。當竭力爲之矣。臣纔自義州遞來。以義州事有仰達矣。義州處於江邊直路。爲七邑中最要害處。專尙武力故。曾有書齋禁令。而歲久漸弛。今則殆乎每洞里。無不有之。其爲弊甚大。其所謂文字。不過記姓名而已。自幼不把鋤。長而不操弓。只作浪散之人。無所成就。甚可矜悶。此後則依前申禁。無令邊上健兒。日趨浮浪之科似好矣。予曰。所奏誠爲切實。以此意出擧條。後日次對稟處。東晢進伏。予曰。卿以乞郡下去。下去後必務力善爲也。
정조 2년 · 강
命親鞫今日爲之。
정조 2년 · 목
敎曰。領相方在調攝。左右相卽爲入侍事。遣史官傳諭。
정조 2년 · 강
有政。吏曹判書金鍾秀。吏曹參議李秉模進。
정조 2년 · 목
以蔡弘履爲大司諫。朴天衡爲司諫。尹弼秉爲掌令。李夔李延伋爲持平。洪明浩林道浩爲正言。金翊休爲文川郡守。宋文揖爲古阜郡守。
정조 2년 · 강
命罪人金應澤上闕。
정조 2년 · 강
命環衛軍兵依例爲之。
정조 2년 · 목
敎曰。環衛軍兵。依頃者例爲之事。分付宿衛所。又敎曰。禁軍竝入直。二番擧行。又敎曰。挾輦軍。以一百名入直擧行。槍劍軍置之。又敎曰。宮城扈衛置之。
정조 2년 · 강
命親鞫時。武將及亞將入侍。
정조 2년 · 강
命大閱時。扈衛別將局出身。連接環衛。留都勿爲磨鍊。
정조 2년 · 목
兵曹啓言。取考謄錄。則大閱時。扈衛軍官別將率領。先詣閱武臺。與局出身結陣處連接環圍。攔後雜人嚴禁矣。今亦依此擧行乎。又以在前大閱時。闕外留都。因特敎勿爲磨鍊啓稟。竝敎以依此爲之。
정조 2년 · 강
御肅章門親鞫。領敦寧鄭存謙。左議政徐命善。右議政鄭弘淳。判義禁洪樂性。同義禁徐浩修鄭民始。刑房承旨徐有防。大司諫蔡弘履。正言洪明浩林道浩。掌令尹弼秉。持平李夔。問事郞廳沈念祖沈豐之鄭志儉金憙宋煥億朴祐源柳誼金履正。別刑房都事柳文範尹秀東。文書色都事李大永金晩根。
정조 2년 · 목
敎曰。新除授臺諫。一竝牌招。○具翼善冠袞龍袍。乘輿詣肅章門殿座。予曰。張志恒事。誠是意外矣。前後拂試果何如。而忽入於罔測之科。非但志恒一身之不幸。卽朝廷之不幸。而今則端緖已露。參證昭然。不可不一問。而渠雖無一分人心。予則慘不忍見矣。命善曰。獄案已具。可謂萬戮難贖矣。承旨洪國榮曰。締結婦寺。傳播凶論。卽渠斷案。不可不加刑窮覈矣。予曰。志恒之罪案。雖曰昭著。揆以常理。誠是意外。自予御極之後。特爲奬拔。置之元戎之位。禮待亦出諸將臣之右。則渠有何不滿之心。而負予至此乎。方欲親問。而慘不忍見矣。國榮曰。今若不卽窮覈。則不無深憂。伏願卽爲鞫問焉。命善等曰。知申之言果是矣。予曰。王法至重故。不得不有今日之擧措。而慘矣慘矣。干連諸人先問後。問之可也。予曰。罪人金應澤張志遜上之。國榮曰。志恒締結中官。密密書通。又以內人之至親。爲渠小妾。伺探大內動靜。且及其薄竄之時。敢生怨國之心。以罔測虛無之說。做出傳播。誑惑人心。又招問妖盲。欲售凶計。今此數罪。無非極罪。而志恒皆有之。前後情跡。一一綻露於諸罪人之供。不可不鞫問矣。命善等曰。卽爲鞫覈。以得情狀宜矣。予曰。諸供昭然。罪案俱著。其在王法。不可不問之。而以予所奬拔之人。入於此境。慘矣慘矣。國榮曰。王法至重。有何顧惜乎。予曰。罪人張志恒上之。命善曰。一向抵賴。尤極凶惡矣。國榮曰。情狀已露。而猶復發明。尤極凶㦧矣。命善曰。一向發明。難以平問得情矣。國榮曰。此罪人本來麤惡倔彊。加刑取服宜矣。予曰。獄案已俱。罪狀雖露。揆以常情。似無是理。且見貌樣。不覺慘然。姑令下府。予曰。親鞫姑罷。命善曰。忠州牧使朴師沃罷啓雖到。而此邑素稱弊局。不可付之生手。請姑爲仍任。予曰。好矣。
정조 2년 · 강
命忠州牧使朴師沃。卽令還官。
정조 2년 · 목
敎曰。大臣旣奏。忠州牧使朴師沃罷黜狀啓勿施。卽令還官。
정조 2년 · 목
予曰。志恒之一味抵賴。極爲凶獰。渠之四寸。明白納招。應澤之招。亦爲直陳。則渠豈有發明之端乎。且問目之下。小無感泣之意。尤極痛駭。國榮曰。渠之罪犯。旣難發明。則豈可以窘屯之辭。抵賴於親問之下乎。予曰。當初予之拂拭何如。而渠敢爲負國之計。作此陰凶之事乎。思之及此。益切痛惋。國榮曰。大閱在近。而連値鞫坐。誠爲可悶矣。予曰。明日當召見訓將兵判。擧行節次。當商定矣。敎曰。整齊後以奏。
정조 2년 · 강
御肅章門親鞫。領敦寧鄭存謙。左議政徐命善。右議政鄭弘淳。判義禁洪樂性。知義禁鄭好仁。同義禁徐浩修鄭民始。刑房承旨徐有防。大司諫蔡弘履。司諫朴天衡。正言林道浩。掌令尹弼秉。持平李夔。問事郎廳沈念祖沈豊之鄭志儉金憙宋煥億朴祐源金履正柳誼。別刑房都事柳文範尹秀東。文書色都事李大永金晚根。
정조 2년 · 목
具翼善冠袞龍袍。乘輿詣肅章門殿座。予曰。志恒之罪。其在王法。不可不窮覈。而見其貌樣。極爲慘然。今日則卿等出問目問之。而其在審愼之道。不可不十分詳審也。命善等曰。志恒之罪惡。今已綻露。而更以審愼爲敎。不勝欽仰矣。承旨洪國榮曰。志恒罪惡。節節綻露。到今別無更問之端矣。予曰。獄事至重。豈可輕易處斷乎。仍謂命善等曰。今日則卿等出問目詳問。予曰。罪人金興壽金應澤孫效忠張志恒上之。命善等曰。終始抵賴。頑如木石。極爲凶獰矣。國榮曰。終始發明。尤可見逆節之彰露矣。又問云云供云云。予曰。姑令下府。予謂諸大臣曰。罪案雖俱。更以求生必死之意。審愼更問。而渠雖無狀。顧其官則正卿也。其在簠簋不餙之意。至於杖脅等事。勿爲之可也。有防曰。郊外動駕時。擊錚上言者在部內。則刑曹捧供覆奏例也。而至於各邑地境。則擊錚人。自該府出付該監營。該營付之地方官。而上言單子。該府捧置而已。元不移送於刑曹。若無特敎捧供之命。則過了四五日。便歸勿施。而其間民人之拘囚本邑者。或至多日云。臣意自今爲始。各邑民擊錚者。自該府出付該監營。則該營捧供辭。以該曹稟處之意狀聞事。定式似好矣。從之。乘輿還內。
정조 2년 · 강
命親鞫停罷。推鞫今日爲之。
정조 2년 · 강
命江東內官發捕都事。撤捕還來。
정조 2년 · 목
敎曰。江東內官發捕都事。撤捕還來事。三懸鈴騎。撥分付
정조 2년 · 목
予曰。今番宦寺事。窩窟尙未盡究。前頭之憂。誠不小矣。國榮曰。今番事端。極爲可怕矣。予曰。志恒事。思之又思。尤益憤痛。前後奬拔。豈可爲渠而爲哉。渠以將家之人。當國家憂慮之時。畀渠將任。以恃一隅。豈料今者。作此凶獰之擧乎。事已至此。悔無及矣。國榮曰。其所貪婪不法。交通婦寺。誠是意慮之外。以此觀之。則知人最爲難事也。予曰。卿言是矣。予曰。訓將兵判左副承旨入侍。予曰。將臺基址已定乎。李徽之曰。昨日送人定基。今方始役矣。予曰。長廣幾何爲之乎。具善復曰。高則幾爲一丈。長廣周回幾爲五十間矣。予曰。平地起土。何以成一丈高乎。徽之曰。此是沙場故。取土似易矣。予曰。役夫何以爲之。善復曰。以江上民人赴役云矣。予曰。役事浩大。江民不足矣。國榮曰。江民果不足故。今日則五部坊民。將解出云矣。予曰。江民之赴役。猶或可也。而坊民解出。何等重難。旣無解出之下敎。則豈敢肆然解出赴役乎。徽之曰。兵曹甘結於五部。以爲赴役矣。予曰。兵判不稟而任自爲之。兵判推考。予曰。五軍門事知敎鍊官。及各差備宣傳官注書出去召入。予曰。閱武時。各差備宣傳官。擧行之節。似必生疏。持笏記敎鍊官。指敎宣傳官。着實肄習可也。國榮曰。犒饋。以酒爲之甚好。而軍士中或有不飮酒者。竝以餠爲之好矣。予曰。以此爲之無妨矣。國榮曰。犒饋規式。旣有炙。且有明太。依此爲之乎。予曰。有炙則明太似不緊。除之無妨矣。善復曰。明太旣是酒肴。今若無酒。則明太尤不緊矣。予曰。犒饋儀註。速速磨鍊然後。可無窘速之弊。速爲磨鍊。徽之曰。今日別無稟定者。而訓將及臣。有各謄錄及儀註持入者矣。予曰。間有違式者。又多疏漏處。此儀註不可用也。更爲詳定磨鍊以入。
정조 2년 · 목
鞫廳啓言。推鞫今方開坐。何罪人先爲推問乎。敎以。罪人孫效忠爲先嚴問。所親宦寺及外朝事。張志恒事。竝依昨日問目。施威嚴問。期於得情。敎曰。入直玉堂問郞差下。使之進去。
정조 2년 · 강
命罪人金應澤供辭及孫效忠等加刑捧供以入。
정조 2년 · 목
敎曰。罪人張志恒金應澤供辭。今已夜深。尙不修啓。豈其精書之致。有此遲滯乎。大抵推案。稽滯甚矣。每當推鞫。人心輒多解弛。未若帳殿。事甚不然。況今應澤直招之後。志恒情節。尤極彰露。直連於昨年諸逆。不可尋常盤問。更加反復究覈。供辭卽爲捧入。亦爲申飭於文書問郞。使卽精書。賊宦應澤旣已直招。則其他中官孫效忠等九人。亦爲以次上之。或施威或限五度加刑。亦卽這這捧供以入。
정조 2년 · 강
命兵曹判書持儀註。明日來待。
정조 2년 · 강
命觀豐閣觀刈時。入侍諸臣明朝來待。
정조 2년 · 목
敎曰。昨年觀豐閣觀刈時入侍諸臣明朝來待。吏判開留同爲來待。
정조 2년 · 강
玉堂聯疏討逆。仍請張志恒更訊取服。金相翊等三人鞫問。賜批。副應敎沈念祖。校理嚴思晚。副校理金憙。修撰黃昇源宋煥億。副修撰鄭志儉。
정조 2년 · 목
聯疏略曰。臣等前後逆獄。輒以問事郞參鞫。盡見其情節而痛陳之。蓋沮遏大策。麟謙之爲逆。啓能範吉輩。以其謀主至親。語犯莫重。而臺啓中之案趙峸事一款。龜柱之爲逆也。量海★(金+奕)翼輩。以其血黨死友。復爲狹匕稱兵之計。驟看外面。則窩窟根派。迥若二途。而實狀則一自龜柱處分之後。已懷怨毒之意。闖呈一疏。右袒龜柱。而若淵亦護黨而誅也。其以明義一篇謂之假言者。以龜柱之罪已成逆案。而明義是逆案之書故也。今量海★(金+奕)翼。縱幸伏法。而至於龜柱。晏然自在。宗盟則龜柱也。窩主則龜柱也。世豈有劇賊凶逆之宗盟窩主。而獨逭王章者乎。獜經作而亂賊懼。周誥領而頑民革。從前之命輯明義也。嗚呼原編之作也。豈知有能範之繼起。續篇之成也。又豈知有量★(金+奕)之復出。而噫。彼凶徒。前後接跡。不惟不以爲懲。至反謂之爲假。則書果不必作耶。若以凶種之繼出。謂明義無功。則亦將以亂賊之代有。而謂春秋無作可乎。雖以今番獄事言之。如聖範鳴遠等怨國之罪。豈有一分可生之道。而竝施曠蕩之典。臣等切以爲過矣。群臣亦旣言之。而殿下終不之從焉。則言路之不開。亦何足怪乎。噫。世間變怪。無所不有。而豈有若今番志恒事哉。殿下之眷注倚毗於渠何如。而跋扈之性。不係世類。終是悍厲之氣。不入正彀。乃以手握兵權之臣。陰結宦侍。潛連宮人。伺察大內之動靜。宣播罔測之訛言。證左分明。罪案眞的。渠雖欲發明。其可得乎。不爲加刑。失之太寬。伏願更加嚴訊。期於取服焉。且伏聞南來傳說。則荐棘罪人金相翊。設宴海島。竄配罪人敬彬。嘯聚學徒。移配罪人趙★(山+完)。廣布錢貸。交結島民。聽聞駭惋。臣謂拿鞫嚴問。斷不可已。而該邑守令之不能管束。亦不能無懲也。批以。爾等盛陳沐浴之義。言甚剴切。予不勝其嘉尙也。然首陳事。外龜柱而內鄭妻。皆不加邦刑者。意豈無以也。次陳事。明義牖頑之道。豈容不念。而但書不可續續作也。尾陳事。如是則不開之言路。可以開矣。無窮之後弊。可以除矣。方欲深量而處之。又其次張志恒事。誰謂志恒負國至此哉。至今呈露情節。至凶且憯。不但至於交通婦寺。伺上動靜。誑惑遐氓。陰謀不測等事。在志恒細節之細節。可勝駭憤。荐棘罪人金相翊等三人事。亦當從後處分矣。
정조 2년 · 강
召見問事郎廳鄭志儉于誠正閣。
정조 2년 · 목
予曰。卽見推案。則應澤之端緖已露。今則尤無可疑之事。應澤姑爲生存然後。當與諸賊面質。應澤之前後訊杖最多。姑無經斃之慮乎。志儉曰。精神尙分明。無經斃之慮矣。予曰。志恒更問乎。志儉曰。俄者興壽應澤上之推問故。志恒則姑未問矣。予曰。今則應澤之脈絡甚緊。各別救療。若有精神。究問與志恒面質事。傳于委官。
정조 2년 · 목
予曰。應澤今皆吐實。而志恒情節。尤無可言。極爲凶惡矣。國榮曰。今則渠罪盡露無餘。實無可惜矣。予曰。昨日玉堂箚子。可謂得體矣。國榮曰。沫血之誠可感矣。予曰。昨年觀刈諸臣皆入來乎。國榮曰。皆已待令矣。
정조 2년 · 목
敎曰。今當推鞫。時囚可放者。令該府草記以稟。
정조 2년 · 강
判下兵曹大閱時軍兵磨鍊草記。
정조 2년 · 목
因該曹草記。敎以。訓局步軍六哨。馬軍三哨。大將率領爲前廂。御營步軍三哨。騎士二番。大將率領爲後廂。隨駕到駐畢行殿後。待兵判稟旨。先後廂大將。率除出軍兵。先詣敎場以待。先後廂則以中軍率領。竝聽宿衛大將節度事。預爲約束。其他事宜。從當更爲詳諭於本曹判書入侍時矣。
정조 2년 · 강
命閱武時。時原任大臣宗宰入侍。
정조 2년 · 목
政院。以閱武時。有時原任大臣宗宰入侍之例。啓稟。敎以。依例爲之。
정조 2년 · 강
命諸臣來詣靑陽門。奎章閣堂郞。來待摛文院。
정조 2년 · 목
政院。以左議政徐命善。判府事徐命膺。漢城判尹蔡濟恭。戶曹判書具允鈺。兵曹判書李徽之。吏曹判書金鍾秀。依下敎來待啓稟。有是命。
정조 2년 · 목
敎曰。當初發捕。特出於欲尋應澤之階梯。到今渠旣明白指告。且應澤亦已直招。別無可問之端。而觀貌聽言。亦非陰險之物矣。得其脈絡之後。合施疏釋之典。罪人全興壽特爲放送。與興壽同鄕居生。熟知委折。故爲其面質於應澤。雖命發捕。而頭面之時。節節無差。且無更覈於渠者。罪人張志遜放送。還付該廳。姑爲緩囚。以待結末。以志恒之親傔。自在京時事。至于隨往謫所時事。而所聞凶說。雖皆直招於該廳。而今此發捕。爲備違錯之端也。到今在志恒之罪。玆事猶屬第二件。罪人李德杓還付捕廳。渠以康津居生之人。凶測之說。得聞於志恒謫所。流播鄕曲。致令遐氓轉相誑惑之狀。旣已承款。而此亦志恒之小罪。今無頭面於志恒之事。罪人金喆甲還付捕廳。以待結末。渠是中官。則熟知應澤。不是異事。而應澤抵賴之時。不可無參證。故雖命發捕。今則應澤旣已直招。渠亦仔細立證。宜有曠蕩之典。罪人趙命純。亦令特爲放送。○義禁府啓言。時囚罪人中。刑曹佐郞李義和。鹿島前萬戶朴文曾。鉢浦前萬戶李春興。殿試錄名官李昌根。關北親騎衛朴載夏。出身康宗心。罪名俱不深重。何以爲之。敎以放送。
정조 2년 · 강
命再明日春塘臺。行別試射。
정조 2년 · 목
敎曰。守總營馬步軍。爲閱武時所用調來者。厥數不多矣。且調發旣是稀有之事。則宜有聳勸之政。而大閱後試射。則多日留滯。亦甚可悶。再明日春塘臺。當行別試射。其令兵曹知悉。規矩則稟旨待下批擧行。旣曰別試射。則當有初試。而除初試亦有故例。特爲除之。
정조 2년 · 목
國榮曰。御將將出往敎場。看審基址。而有仍佩下敎然後。敢爲出去云矣。予曰。御將仍佩往來事。注書出去分付。予曰。守總兩營別試射。蓋稀有之事也。國榮曰。果是特恩。軍心想必聳動矣。予曰。大閱後業欲爲之。而鄕軍之多日滯京。亦甚有弊故。預爲試射矣。國榮曰。先爲試射。極甚便好矣。
정조 2년 · 강
命推鞫。待下敎擧行。
정조 2년 · 목
政院。以刑房承旨推鞫進去啓稟。敎以待下敎擧行。
정조 2년 · 강
命明日試射放。分兩所擧行。
정조 2년 · 목
敎曰。明日試射放。分兩所擧行。試放分所處所。以丹楓亭隅排設。而射設四革。放設五革事分付。
정조 2년 · 강
命春塘臺大閱肄習。當親臨。
정조 2년 · 목
敎曰。不知前例。未及下敎。始知有　肅廟朝古例矣。明日春塘臺大閱肄習節次。當親臨觀試。禁御兩營軍二哨。訓鍊都監以三哨。而皆以入直軍擧行。又敎曰。軍兵勞苦可悶。攔後軍量宜除出。搶劍軍四十名。挾輦軍一百名。禁軍二百名擧行。
정조 2년 · 강
命別雲劍。以　陵幸時受點人用之。
정조 2년 · 목
敎曰。侍衛別雲劍。以　陵幸時受點人用之。餘皆入直。侍衛雲劍除之事分付。
정조 2년 · 목
大司諫蔡弘履啓言。正言洪明浩旣經獻納。降授正言。有違公格。勢難行公。請遞差。敎以。依啓。
정조 2년 · 강
命秋曹囚罪人金奉鎭等。嚴刑得情。
정조 2년 · 목
刑曹。以罪人金奉鎭李千奉加刑啓請。敎以。依前判付。各別嚴刑得情。
정조 2년 · 목
予曰。應射軍兵皆待令乎。國榮曰。皆待令矣。予曰。鄕軍能射能砲者。必尠少。令該營各受自願。修正試記事。預爲分付。國榮曰。總戎廳別驍士。皆善射之類。此則全數應射矣。予曰。卿與諸試官。率應射軍兵。待令於靑陽門外。
정조 2년 · 강
御春塘臺。行守總兩營試射。行兵曹判書李徽之。御營大將李國賢。
정조 2년 · 목
予命守總兩營軍兵射放。予謂徽之曰。守總試射。近來初有。而當此大閱之時。守總鄕軍齎糧遠來。甚在慰悅之道。不得不親臨試放。而雖不中之類。馬兵及步兵。各給一疋賞格似好矣。徽之曰。誠好矣。射放訖。敎曰。今番守總兩營徵來馬步軍試取。出於慰悅之意。柳葉箭一巡居首總戎廳別驍士閑良崔春碧加資。之次閑良李徵栢等三人。各半熟馬一匹賜給。之次林萬泰等六人。各兒馬一匹賜給。騎蒭入格總戎廳別驍士閑良禹弘濟等二人。各半熟馬一匹賜給。予曰。頒賞則日勢已暮。使各該營爲之。
정조 2년 · 강
命閱武儀節。斯速稟旨。
정조 2년 · 목
敎曰。治不師古。皆苟道也。治兵與治禮奚異哉。大抵五衛之法未復。五營之制未革。雖欲務循古意。求得良規。旣不得正其本。則亦不過治末之歸而已。矧今仰述　列朝成典。將行閱武之禮。而姑以儀節言之。以兵曹判書號曰大中軍。而大中軍之上更無大將軍之稱。又以五營大將。謂之各營將。而各營將之外。亦無統三軍之人。則所敎習者。場操之式也。所臨視者。自將之意也。寧以堂堂千乘之尊。躬擐鎧甲。替行主將之事乎。且於不操之時。使本營不統五營。及其臨操之日。令五營聽命本兵。此又鑿枘之甚者。觀此訓局閱武笏記。多有不是處。予雖不閒軍旅。而嘗聞俎豆之禮矣。執此推究。小大相維。尊卑有序之義。決不若玆。然不敎之卒。不可以古制肄習於略干日之內。訓局笏記。姑先勿施。凡係無稽之禮。下行之節。一切革罷。稍存臨壘勞軍之義。更定儀節。則古禮雖不盡復。猶賢於今矣。其令兵曹知悉。斯速稟旨。
정조 2년 · 목
予曰。　王大妃殿氣候。近以胸腸煩鬱之症。苦歇無常。此必是近用蔘劑之故。有此別症。蔘朮湯姑爲停止何如。國榮曰。俄問醫女之言。與醫官相議。則　進御湯劑。姑爲停止爲好云矣。予曰。試射擧案。皆修整乎。國榮曰。皆已修整以待矣。予曰。試放試藝。今日內足可了當乎。國榮曰。當優爲之矣。予曰。試官望。何至今不爲入啓乎。國榮曰。待其承牌擧行故。遲滯云矣。予曰。春塘臺當爲內試射。卿與左右承旨及軍士房。來待於靑陽門外。
정조 2년 · 강
王大妃殿進御加減蔘朮湯。命停止。
정조 2년 · 강
命宿衛所軍校試射時。居首居末。依法典定式。
정조 2년 · 목
敎曰。宿衛所軍校春秋等內試射時。居首者居末者。依他試射法典。出身加資。閑良直赴殿試事定式。試記修整時。居首者沒技者。別單書入。
정조 2년 · 강
以李明中爲廣州府尹。備薦也。
정조 2년 · 강
司諫呂善亨啓陳應避之嫌乞遞。賜批。
정조 2년 · 목
善亨與大司諫李性源。有甥妹應避之嫌也。批以勿辭。亦勿退待。
정조 2년 · 목
敎曰。今則別無親問之端。諸罪人推鞫。今日爲之。又敎曰。日勢已暮。推鞫其令卽爲之。又敎曰。在外大司諫許遞。司諫呂善亨推鞫進去。○義禁府。以同義禁金魯鎭。令政院稟旨變通啓。敎以推鞫若至明日。則變通無所不可。而今日之參。有何變通乎。此草記還給。○敎曰。推鞫姑罷。明朝趁早開坐。
정조 2년 · 강
命當該司鑰。從重科治。
정조 2년 · 목
敎曰。排設房司鑰。書房色司鑰。度支定例。佯若不知。有此手本。此登極後初見也。此手本勿施。當該司鑰。令攸司從重科治。
정조 2년 · 강
命賢館食堂。更爲磨鍊。
정조 2년 · 목
成均館啓言。食堂額數。以百爲準。而當此科時。八路多士之旣參焚香。見退食堂。有欠賢館養士之盛規。宜遵酌獻禮及釋菜時例。自今番爲始。食堂日限。則請更爲磨鍊。添入條件。允之。
정조 2년 · 강
命全羅右水使柳★(火+集)推恩單子勿施。
정조 2년 · 목
吏曹啓言。去二十七日政。護軍柳世德。以全羅右水使柳★(火+集)父年七十加資下批矣。追聞世德。是★(火+集)之生父云。法不得應推恩。而率爾啓下。元單子勿施。臣惶恐待罪。敎以。勿待罪。
정조 2년 · 목
予曰。今年東西 陵幸時。貽幣於畿民多矣。國榮曰。橋梁改修。最是役民之大者矣。予曰。今日武藝別監試藝時。欲爲親臨矣。有感氣。實難冒風殿座。欲令訓將看檢試藝矣。國榮曰。令訓將試才無妨矣。予曰。訓將來待事分付。
정조 2년 · 강
設文武科初試于一二所。
정조 2년 · 목
敎曰。今番文武試所。姑不嚴飭者。非是昨勤今怠也。誠以從前旣多申飭。則到今便是令後。自當遵行故。但欲知其勤慢也。然至於文試所。禁亂官入門官。安知無乘其飭施。而不能禁飭之弊乎。以此知委試所。挾册者率隨從人。另加禁飭而已。入場則許令自首出送。而自首者勿問。以此意暁諭諸生。期於無犯事。各別申飭。
정조 2년 · 강
命今番 陵幸役民。以儲置米會減。
정조 2년 · 목
敎曰。今番 陵行。凡係役民者。皆以儲置米會減事 預爲分付。
정조 2년 · 강
詣 陵 園時。命依丙戌年例。勿設晝停。
정조 2년 · 목
敎曰。今番出宮。當於天明之後。直詣 陵所。黔巖晝停除之。自 陵所至高陽。自高陽詣 昭寧園時。皆依 先朝丙戌年例。勿設晝停。還宮時晝停所。以梁鐵坪爲之。而以京排設擧行。外邑切勿待令。
정조 2년 · 목
敎曰。鞫廳罪人韓以箕。嚴加刑訊。依前問目。反覆究問。又敎曰。罪人金方行之供辭。別無摸稜。以此之招。豈可白脫乎。況後翼往來於臺啓方張之時。可知其切親。且昨年朝家之從輕酌放。己是曠蕩之典。則不出周歲。姓名又出賊招。再繫鞫庭。渠以何辭爲欛柄。而日事作左契。以爲白脫之階乎。到今雖有三發明之說。苟無十分明白。可以執證無疑之跡。則豈可酌放而白放乎。更爲以此意發問目嚴問。若不直招。施威推覈。期於得情。如有可問之端。範聖處頭面宜矣。又敎曰。推鞫姑罷。待罪人入來擧行。
정조 2년 · 강
命京畿九邑守令拿問捧供以入。
정조 2년 · 목
敎曰。觀此京畿監司啓本。昨年關西守令事。朝家飭敎。何等截嚴。況又向因領相之奏。已有先甲之令。則身爲守令。不有法禁。甘心冒犯。揆以紀綱。極可駭然。不可尋常處之。本道臣請罷九邑守令。姑勿罷黜。爲先竝令該府。拿問口招。方今　陵幸不遠。此時畿邑守令之許久曠務。亦甚可悶。其令摧促就理。續續捧供以入。數多守令之拿來。沿路貽幣。不可不念。分付王府。皆令待待命拿囚。
정조 2년 · 강
行　景慕宮秋享。
정조 2년 · 목
國榮曰。夜間咳嗽何如。予曰。少減矣。予曰。訓將入來乎。國榮曰。來待矣。予曰。今日左番別監試藝。依昨日例爲之事分付。國榮曰。海西三邑霜降。極爲驚慘。予曰。七月霜降。罕有之災也。海西昨年未免凶歉。令年又有霜災。言念民事。誠爲矜惻。國榮曰。朝野之憂。誠不少矣。予曰。捕廳捉得罪人。誰也。國榮曰。逆賊量海之庶四寸云矣。予曰。何以捉得乎。國榮曰。欲爲量賊收屍。入於譏察。以爲現捉云矣。予曰。劇賊收屍。萬萬凶獰。不可不究問矣。予曰。左右捕將方在試所。令他試官擧行。左右捕將入侍事分付。
정조 2년 · 강
命庭試殿試春塘臺親臨。應辦支供除之。
정조 2년 · 목
禮曹。以今此庭試殿試親臨與命官及處所。何以爲之。啓稟。敎以。春塘臺設行。當親臨矣。殿試應辦。雖以流來舊例。不爲除減。而至於今番貢人之弊。不可不念。亦甚無實之事。庭試殿試時。應辦支供除之事分付。
정조 2년 · 강
命翰林召試。再明日爲之。次對來會。
정조 2년 · 목
敎曰。翰林召試。當行於再明日。處所熙政堂爲之。又敎曰。再明日次對來會事分付。又敎曰。再明日次對。京畿監司同爲入侍。
정조 2년 · 강
召見左捕將金相玉。右捕將李邦一于誠正閣。
정조 2년 · 목
予曰。持此文書捧招以來。
정조 2년 · 강
命時囚閔惠洙重勘。崔錫圭放送。
정조 2년 · 목
義禁府啓言。全羅右水使閔惠洙。戰船改造。不能檢飭。泛稱遲晚。請議處。敎以。從重勘處。又啓言。奉常僉正崔錫圭。朔祭中脯。全不堅精。泛稱遲晚。請刑推得情。敎以。旣示申飭。滯囚又至閱月。分揀放送。
정조 2년 · 강
命前監司趙時俊徐浩修照律。京畿全羅道檢律定配後草記。
정조 2년 · 목
刑曹啓言。京畿前監司趙時俊。全羅前監司徐浩修配文成送之時。露棺二字。落漏不書。未能照察。旣已遲晚。所當照律。而俱是二品。臣曹不敢擅便。上裁。李宅鎭方在配所。且聖聃纔已蒙宥。發緘一款。請今姑置之。允之。敎以。前監司趙時俊徐浩修。照律。亦爲依回啓施行。諸監司之照律公文。未及覺察。雖甚疏忽。是乃猶屬文書間不察。而至於律官。則渠以掌律之官。此等照律。如是誤着。極爲駭然。外邑此輩之舞弄法文。攢東補西。阿好官長。枉罪無辜。以至虛害良民。浚膏殘氓之習。曾所熟知。到今現發之後。決不可尋常處之。懲一勵百之道。尤豈輕治乎。京畿及全羅道當該檢律。令該曹査出問名。從重科治。照律定配後草記。又況欽恤典則頒布之後。此輩操縱。益加懲治。從當發遣繡衣。以爲廉察。自本曹爲先以此意措辭。關飭各該道俾勿犯禁。
정조 2년 · 목
國榮曰。　王大妃殿氣候何如。予曰。大體則一樣。而煩鬱之症少減矣。國榮曰。畿內五邑。亦被霜災矣。予曰。雖謂之早霜。而觀其狀辭。與嚴霜有異。秋農或無全棄之慮耶。國榮曰。此不過水霜。似不至盡損矣。予曰。翰林被圈人皆入來。而無未及之患乎。國榮曰。在外之人。皆入來云矣。
정조 2년 · 강
慶尙監司李在簡疏辭新除藩任。賜批。
정조 2년 · 목
批以。秋務方殷。卿其勿辭。速往欽哉。
정조 2년 · 강
遞大司憲李衍祥。
정조 2년 · 목
敎曰。大司憲李衍祥。聞有實恙云。許遞。
정조 2년 · 강
命濟州牧封進靑橘。勿爲薦進。
정조 2년 · 목
禮曹啓言。濟州牧使封進薦新靑橘。因領來校吏漂到蘇州。今始來納。全數腐枯。不合於薦進。何以爲之。敎以勿爲薦進。司饔院啓言。濟州牧所封靑橘。則因陪持人漂風。今始來到。而靑橘枯朽。槌鰒條鰒引鰒。亦皆腐傷。何以爲之。敎以勿爲捧入。
정조 2년 · 강
命守門將徐裕成。景福將朴龍正決棍。
정조 2년 · 목
政院啓言。闕門開閉。何莫重大。而金虎門守門將經先下鑰。事極駭然。本院請推外無他罰。何以爲之。又以景福將替直單子。尙不來納。啓稟。竝敎以令兵曹決棍。
정조 2년 · 강
命陽城縣監兪駿柱蕩滌。
정조 2년 · 목
義禁府啓言。陽城縣監兪駿柱。以田稅不納事。拿處啓下矣。駿柱承重祖母身死云。請成服後拿囚。敎以罪犯不至深重。蕩滌。
정조 2년 · 강
命關東營校崔烱玉定配律文考稟。
정조 2년 · 목
敎曰。觀此江原監司李亨逵之營校崔烱玉照律啓本。律不過定配矣。均役事目中。此等罪犯。定以計贜之律。而今此烱玉所勘之律。不徒不計贜。亦不刑訊而只請定配。豈其或有可據律文而然乎。詳考以稟。
정조 2년 · 강
飭罪人等押去時駭然之弊。
정조 2년 · 목
敎曰。近來獄事。務從寬緩故。每慮有疏虞之弊矣。罪人押去之時。亦有駭然之事。此則當隨現重繩。金吾堂上另加嚴飭。
정조 2년 · 강
命平安兵使請賞。詳考草記以聞。
정조 2년 · 목
因平安兵使李國賢請賞狀啓。敎以。詳考實跡。草記以聞事。分付兵曹。
정조 2년 · 강
命罪人尹範聖減死島配。趙鎰等放送。
정조 2년 · 목
敎曰。罪人尹範聖。渠以逆族賊黨。締結怨國之徒。綢繆失志之輩。蹤跡行止之極其殊常。不是難知之事。而以今番所供觀之。賊招中許多說話。渠亦無不聞知。而至於稱兵挾匕之謀。初不參涉。可謂明白無疑。如若淵疏本下五行不緊之說。究其語脈。與詬天罵日。大有間焉。臨御以來。凶逆輩出。而治鋤之際。必從寬厚者。豈緩於誅討而然乎。誠以求生必死之意也。且其證援。殆涉不實。若論羅織之時。則生者果幾何哉。凡於罪人結案之時。每從其所願者。或慮其一人之死。累及無辜之幾人也。予之所以決獄者。蓋欲寧爲寬。決不爲濫也。罪人尹範聖。特爲減死定配於絕島。罪人趙鎰金履綱金方行等。旣出鞫招。且甚緊切故。不可不發捕。而及其推覈之時。其所爲供。可謂脫空。一竝放送。金方行再被累繫。俱得白脫。可謂不辱乃父。其令銓曹。無碍調用。○義禁府啓言。罪人尹範聖濟州牧減死定配。押送配所。
정조 2년 · 강
配罪人秉義等于濟州牧。
정조 2년 · 목
義禁府啓言。窮凶極惡大逆不道罪人量海應坐諸罪人。竝令刑曹。請押送于各其配所。允之。敎以。秉義寅德。大靜旌義發配。嚴飭押送。亦令本牧使。各別防戢。罪人範聖。亦以先發配後草記。○刑曹。以罪人秉善卽爲押送配所啓稟。敎以。濟州牧定配押送。
정조 2년 · 강
命前監司趙時俊徐浩修照律。
정조 2년 · 목
刑曹。以前監司趙時俊徐浩修照律。各杖八十收贖公罪啓稟。敎以。各功議各減一等。
정조 2년 · 강
命秋曹囚金奉鎭等。嚴刑得情。
정조 2년 · 목
刑曹。以罪人金奉鎭李千奉加刑啓稟。竝敎以依。前判付。各別嚴刑得情
정조 2년 · 목
國榮曰。昨伏見備忘記。則好生之聖德。尤切欽歎矣。予曰。以範聖之當初所犯言之。則初豈有傅生之道。而量冀輩凶謀。則必知其不爲參涉故。特從惟輕之典。以次律處分矣。國榮曰。金方行則處分。可謂出尋常萬萬矣。予曰。金方行。以乃父之子。再被累繫故。予亦有所疑訝矣。及其納供。辭正理直。小無所干直。是不辱乃父。極甚嘉尙。今此調用之命。在渠果是望外。國榮曰。安知其轉禍而爲榮乎。予曰。今日次對。有何稟處之事乎。國榮曰。略有之云矣。
정조 2년 · 강
御熙政堂。親臨翰林名試。仍行次對。左議政徐命善。右議政鄭弘淳。吏曹判書金鍾秀。副司直權噵。禮曹判書金華鎭。校理嚴思晚。修撰黃昇源。
정조 2년 · 강
重推平安監司洪樂純。
정조 2년 · 목
領議政金尙喆啓言。頃以宿衛所隨駕軍兵接濟事。許劃關西木二百同矣。卽見平安監司洪樂純狀啓。則盛論留庫木綿。有名無實。仍請廟堂稟處矣。今番劃給。與他有異。宿衛事體。何等嚴重。則狀中遣辭。或有不審之處。當該道臣從重推考。木則當初所劃中。折半上送之意。請分付。從之。敎以此狀啓勿施。
정조 2년 · 강
命各營軍校不善檢飭者。宿衛所請推定式。
정조 2년 · 목
領議政金尙喆啓言。宿衛所所管各營軍校之違制犯科者。雖自宿衛所摘發科治。而該營之不善檢飭。難免其罰。此後則勿論本兵與各該大將。竝令宿衛所請直請推考。從之。敎以宿衛軍兵。皆是各營軍兵。凡有稽忽之習。責在各營大將不善操切之致。卿之所奏甚好。依此定式。
정조 2년 · 강
命漂民出送回咨。轉致北京及盛京。
정조 2년 · 목
領議政金尙喆啓言。海南漂民出送事。北京回咨。纔已稟定。而盛京禮部。亦以此事移咨矣。此回咨與北京回咨。一體定禁軍下送于灣府。請分送北京及盛京。從之。
정조 2년 · 강
命御營大將張志恒。削板黜送。